чрез електронни средства от компетентните органи на държавата членка, в която е установен износителят.
 2. За всеки износ се изисква разрешение за износ и то се предоставя, когато стоките са декларирани за износ и не по-късно от момента на вдигането на стоките.
 3. Без представянето на валидно разрешение за износ, износът на тези стоки се забранява.
 4. Износът за Република Албания, Андора, Босна и Херцеговина, Фарьорските острови, Гибралтар, Република Исландия, Косово (6), Княжество Лихтенщайн, Черна гора, Кралство Норвегия, Република Северна Македония, Република Сан Марино, Сърбия, Конфедерация Швейцария, Ватикана и отвъдморските страни и територии, изброени в приложение II към Договора, не подлежи на мерките, предвидени в параграфи 1 и 2. Същото се отнася за износа за Бюзинген, Хелголанд, Ливиньо, Сеута и Мелила.
 5. Мерките, предвидени в параграфи 1 и 2, не се прилагат по отношение на износа за съоръжения, разположени на континенталния шелф на държава членка или в изключителната икономическа зона, посочена от държава членка съгласно Конвенцията на Организацията на обединените нации по морско право.
 6. Въз основа на принципа на солидарност държавите членки разрешават износа за използване в трети държави, за да се даде възможност за предоставяне на спешна помощ в контекста на хуманитарна помощ. Държавите членки обработват заявленията за издаване на разрешение за износ по ускорена процедура възможно най-бързо, но не по-късно от 2 работни дни, считано от датата, на която цялата необходима информация е била предоставена на компетентните органи.
 7. Държавите членки следва да разглеждат възможността за предоставяне на разрешения, особено когато износът е предназначен за държавни органи, публични органи и други публичноправни организации, отговорни за разпределянето или предоставянето на ЛПС на лицата, засегнати от или изложени на риск от COVID-19 или участващи в борбата с пандемията от COVID-19. Тези разрешения следва да се издават само доколкото обемът на износа не е такъв, че да представлява заплаха за наличността на ЛПС, изброени в приложение I, на пазара на въпросната държава членка или другаде в Съюза. За тази цел държавите членки информират Комисията, преди да издадат такова разрешение, на следния електронен адрес: SG-CCH@ec.europa.eu. Комисията издава становище в срок от 48 часа след уведомяването.
 Член 3
 Процедурни аспекти
 1. Ако ЛПС, посочени в приложение I, се намират в една или повече държави членки, различни от тази, в която е подадено заявлението за разрешение за износ, това обстоятелство се посочва в заявлението. Компетентните органи на държавата членка, към които е отправено заявлението за разрешение за износ, незабавно се консултират с компетентните органи на въпросната(ите) държава(и) членка(и), в която(ито) се намира стоката, и предоставят съответната информация. Запитаната(ите) държава(и) членка(и) съобщава(т) възможно най-скоро, но не по-късно от пет работни дни евентуални възражения, които тя(те) има(т) срещу издаването на такова разрешение и които имат обвързваща сила за държавата членка, в която е подадено заявлението.
 2. Държавите членки обработват заявленията за издаване на разрешение за износ възможно най-бързо, но приемат решение не по-късно от пет работни дни, считано от датата, на която цялата необходима информация е била предоставена на компетентните органи. При изключителни обстоятелства и по надлежно обосновани причини този срок може да бъде удължен